Page:Donald M'Donald (2).pdf/3

 Its true that our reason forbade us,

But tenderness carried the day;

Had Geordy came friendless amang us,

Wi' him we had a' gane away,

Sword and buckler and a'.

Buckler and sword and a':

For George we'll encounter the devil,

Wi' sword and buckler and a.'

And O I wad eagerly press him,

The keys o' the East to retain;

For sude he gie up the possession,

We'll soon hae to force them again.

Than yield up ae inch wi' dishonour,

Though it were my finishing blow,

He ave may depend on M'Donald,

Wi's Highland men all in a row.

Knees and elbows and a',

Elbows and knees and a';

Depend upon Donald M'Donald,

His knees and elbows and a'.

If Bonaparte land at Fort William,

Auld Europe nae langer sal grane;

I laugh when I think how we'll gall him,

Wi' bullet, wi' steel, and wi' stane.

Wi' rocks o' the Nevis and Gairy,

We'll rattle him aff frae our shore;

Or lull him asleep in a carney,

And sing him Lochaber no more.

Stanes and bullets and a',

Bullets and stanes and a';

We'll finish the Corsican callan

Wi' stanes and bullets and a'.